Հավելված N

Հաստատված է ներքին գործերի նախարարի

202 թ. –––––––––- N ––––––– հրամանով

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ԳԵՂԱՐՔՈՒՆԻՔԻ ՄԱՐԶԱՅԻՆ ՓՐԿԱՐԱՐԱԿԱՆ ՎԱՐՉՈՒԹՅԱՆ**

**ՀԱՏՈՒԿ ՋՐԱՓՐԿԱՐԱՐԱԿԱՆ ՋՈԿԱՏԻ ԽՄԲԻ ՀՐԱՄԱՆԱՏԱՐ**

**1. Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության (այսուհետ՝ Ծառայություն) Գեղարքունիքի մարզային փրկարարական վարչության (այսուհետ՝ Վարչություն)հատուկ ջրափրկարարական ջոկատի (այսուհետ՝ Ջոկատ) խմբի հրամանատար (ծածկագիր` 27-2ՓԾ-25.13-Ա-22).

* 1. **Ենթակա և հաշվետու է**

Ջոկատի խմբի հրամանատարը անմիջականորեն ենթակա և հաշվետու է Ջոկատի հրամանատարին, Ջոկատի հրամանատարի տեղակալին:

* 1. **Ենթակա և հաշվետու պաշտոնները**

Ջոկատի խմբի հրամանատարին անմիջականորեն ենթակա են խմբի ծառայողները:

* 1. **Փոխարինող պաշտոնի կամ պաշտոնների անվանումները**

Ջոկատի խմբի հրամանատարի բացակայության դեպքում նրան փոխարինում է օղակի հրամանատարը:

**1.5**. **Աշխատավայրը՝**

Հայաստան, Գեղարքունիքի մարզ, ք. Սևան, թերակղզի։

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Ջոկատի խմբի հրամանատարը պատասխանատու է հերթափոխի պատրաստականության և ծառայության, կարգապահության ու բարոյահոգեբանական վիճակի համար, ավտոմեքենաների, հրշեջ տեխնիկայի հագեցվածության պահպանման ու սարքին վիճակի համար.
2. պարտավոր է իմանալ հատուկ ջրափրկարարական ջոկատի սպասարկման տարածքը, կարևոր և հրդեհավտանգ օբյեկտների գտնվելու վայրերը, դրանց հրդեհավտանգավորությունը, շենքերի կառուցվածքային առանձնահատկությունները, հատուկ ջրափրկարարական ջոկատի մեկնման տարածքի հակահրդեհային ջրամատակարարումը և երթանցները, հատուկ ջրափրկարարական ավտոմեքենաների մարտավարատեխնիկական տվյալները.
3. հսկողություն է սահմանում ծառայողական սենյակների հրդեհային անվտանգության կանոնների պահպանման, մաքրության և կարգ ու կանոնի, սահմանված հատուկ հագուստի և հանդերձանքի ճիշտ կրման ու զգեստավորման ճիշտ հարմարեցման նկատմամբ.
4. հսկողություն է իրականացնում հրշեջ-փրկարարական ավտոմեքենաները, հրշեջ տեխհագեցվածությունը և հանդերձանքը, կապի ու ազդանշանային սարքերը մշտապես սարքին վիճակում պահելու ուղղությամբ (անսարքություն հայտնաբերելու դեպքում միջոցներ է ձեռնարկում դրանց վերացման ուղղությամբ և անհրաժեշտության դեպքում զեկուցում է Ջոկատի հրամանատարին կամ տեղակալին, ինչպես նաև հրդեհաշիջման ղեկավարին, ծառայողական փաստաթղթերում կատարում է լրացումներ).
5. գլխավորում է հերթափոխի մեկնումը հրդեհների, վթարների և, համաձայն հրշեջ-փրկարարական աշխատանքների կանոնադրության պահանջների, ղեկավարում է հրդեհաշիջման կամ հերթափոխի անձնակազմի աշխատանքները՝ վթարների հետևանքների նվազեցման ժամանակ.
6. Վարչության պետի, Վարչության պետի տեղակալի և Ջոկատի հրամանատարի (տեղակալի) հանձնարարությամբ իրականացնում է այլ գործառույթներ:

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը:
* առողջության պահպանումը.
* փրկարար ծառայության պաշտոնի և կոչումի՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* գիտենալ խմբի անձնակազմի գործնական և բարոյահոգեբանական հատկանիշները, մշտական աշխատանք տանել անձնակազմի դաստիարակման ուղղությամբ, անցկացնել պահակախմբի անձնակազմի մշտական պատրաստությունը և հետևել օղակների հրամանատարների կողմից հրշեջների ճիշտ ուսուցմանը.
* գիտենալ հատուկ ջրափրկարարական ջոկատի մեկնման տարածքը, գերատեսչական հատուկ ջրափրկարարական ջոկատի և այլ հրշեջ կազմավորումների առկայությունը և տեղակայման, կարևոր և հրդեհավտանգ օբյեկտների գտնվելու վայրերը, դրանց հրդեհավտանգավորությունը, շենքերի կառուցվածքային առանձնահատկությունները, հատուկ ջրափրկարարական ջոկատի մեկնման տարածքի հակահրդեհային ջրամատակարարումը և երթանցները, մոտակա ջոկատներում գոյություն ունեցող հրշեջ-փրկարարական ավտոմեքենաների մարտավարատեխնիկական տվյալները.
* հսկողություն սահմանել ծառայողական սենյակների հրդեհային անվտանգության կանոնների պահպանման, մաքրության և կարգ ու կանոնի, վերակարգի անձնակազմի շարային կեցվածքի, սահմանված հատուկ հագուստի և հանդերձանքի ճիշտ կրման ու զգեստավորման ճիշտ հարմարեցման նկատմամբ.
* հերթափոխը անցնելիս ծանոթանալ պահպանվող տարածքի օպերատիվ հրդեհային իրավիճակին, ինչպես նաև հատուկ ջրափրկարարական ջոկատի հրամանատարից ստանալ անհրաժեշտ ցուցումներ՝ օբյեկտի պահպանման համար լրացուցիչ միջոցառումների վերաբերյալ.
* հերթափոխի ժամանակ, կախված իրավիճակից, տեղամասի հակահրդեհային պաշտպանությունն ուժեղացնելու համար մշակել լրացուցիչ միջոցառումներ.
* հերթապահներից, դետքավորներից և այլ անձանցից մեկնման տարածքում (օբյեկտում) վտանգ սպառնացող իրավիճակի առկայության հաղորդումներ ստանալու դեպքում միջոցներ ձեռնարկել հայտնաբերված հակահրդեհային կենսակարգի խախտումները վերացնելու համար և, անհրաժեշտության դեպքում, այդ մասին զեկուցել ջոկատի հրամանատարին.
* գիշերային ժամերին, հանգստյան ու տոնական օրերին ուժեղացնել հսկողությունը պահպանվող օբյեկտի հակահրդեհային վիճակի վրա.
* անձամբ վերահսկել ներքին կարգախմբի ծառայությունը, վերակարգի անձնակազմի ծառայողական պարտականությունների ճիշտ և ժամանակին կատարումը.
* հսկել, որ հրշեջ-փրկարարական ավտոմեքենաները, հրշեջ տեխհագեցվածությունը և հանդերձանքը, կապի ու ազդանշանային սարքերը մշտապես պահվեն սարքին վիճակում: Անսարքություն հայտնաբերելու դեպքում անմիջապես միջոցներ ձեռնարկել դրանց վերացման համար և անհրաժեշտության դեպքում զեկուցել ջոկատի հրամանատարին ու հրդեհաշիջման ղեկավարին, ծառայողական փաստաթղթերում կատարել լրացումներ.
* գլխավորել խմբի մեկնումը հրդեհների, վթարների և, համաձայն հրշեջ-փրկարարական աշխատանքների կանոնադրության պահանջների, ղեկավարել հրդեհաշիջման կամ վերակարգի անձնակազմի աշխատանքները վթարների հետևանքների նվազեցման ժամանակ: Եթե հերթապահ պահակախումբը մեկնում է հրդեհի վայր ոչ լրիվ կազմով, ապա պահակախմբի պետը կարող է մնալ ջոկատում՝ միայն հրդեհաշիջման ղեկավարի կողմից նախօրոք նախատեսված դեպքում.
* կազմակերպել հրշեջ-փրկարարական ջոկատի օպերատիվ ծառայողական գործունեության բնագավառի աշխատանքներ.
* կարողանալ աշխատել հրշեջ-փրկարարական սարքավորումներով և հրշեջ-փրկարարական ջոկատում գոյություն ունեցող կապի միջոցներով.
* պահպանվող օբյեկտի հեռախոսային կապի շարքից դուրս գալու (խափանվելու) դեպքում օբյեկտի բանվորներին և ծառայողներին տեղեկացնել ստեղծված իրավիճակում հրշեջ ջոկատ ահազանգելու կարգը.
* հատուկ ջրափրկարարական ջոկատի կապի սենյակի հեռախոսների շարքից դուրս գալու դեպքում գործածել ռադիոկապը, ստեղծված իրավիճակի մասին հայտնել Ճգնաժամային կառավարման կենտրոն (այսուհետ՝ կենտրոն) և գործել խմբի պետի հրահանգ-պարտականություններում նշված ցուցումների համաձայն.
* վերահսկել գիշերային ժամերին մանկապարտեզներում, բուժական և այլ հիմնարկներում մարդկանց առկայության տվյալների հավաքն ու այդ տվյալները ժամանակին հաղորդել վերակարգի անձնակազմին.
* կազմակերպել և տանել աշխատանքներ՝ հակահրդեհային ջրամատակարարման միջոցների սարքինության ստուգման ուղղությամբ.
* գիտենալ քաղաքացիական պաշտպանության ազդանշանները և կարողանալ գործել դրանց ստացման դեպքում.
* հանկարծակի հիվանդանալու դեպքում այդ մասին անմիջապես զեկուցել հրշեջ-փրկարարական ջոկատի հրամանատարին կամ հրդեհաշիջման ղեկավարին և հետագայում գործել նրանց տված ցուցումներով.
* կատարել իր պաշտոնի անձնագրով (գործառութային պարտականություններով) սահմանված խնդիրները:
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* սահմանված կարգով և ժամկետներում քննության առնել առաջարկություններ, դիմումներ ու բողոքներ և դրանց ընթացք տալ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Բարձրագույն կրթություն

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության ավագ և միջին խմբերի պաշտոններում ծառայողների առաջխաղացումը կատարվում է տվյալ պաշտոնում առնվազն մեկ տարի ծառայելուց հետո.

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Որոշումների կայացում
2. Խնդրի լուծում
3. Բարեվարքություն

**Ընտրանքային կոմպետենցիաներ՝**

1. Բանակցությունների վարում
2. Կառավարում արտակարգ իրավիճակներում
3. Ժամանակի կառավարում
4. Կոնֆլիտների (սթրեսի) կառավարում
5. Ծառայությունների մատուցում և կառավարում (քաղաքացիների սպասարկում)

**4. Կազմակերպական շրջանակը**

* 1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։

**4.2. Որոշումներ կայացնելու լիազորությունները**

Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման կամ կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման շրջանակներում։

**4.3. Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության տարածքային ազդեցություն

* 1. **Շփումները և ներկայացուցչությունը**

Իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների ներկայացուցիչների հետ, ինչպես նաև այլ համապատասխան մարմինների ներկայացուցիչների հետ ընդգրկվում է տվյալ մարմնի ներսում ձևավորված մասնագիտական աշխատանքային խմբերում:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը:

1. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության մայորի կոչում: